CELEX: C2006/060/101
Language: sl
Date: 2006-03-11 00:00:00
Title: Zadeva F-126/05: Tožba, vložena  22. decembra 2005  — Borbély proti Komisiji

11.3.2006   
            
            
               SL
            
            
               Uradni list Evropske unije
            
            
               C 60/54
            
         Tožba, vložena 22. decembra 2005 — Borbély proti Komisiji
   (Zadeva F-126/05)
   (2006/C 60/101)
   Jezik postopka: angleščina
   Stranke
   
      Tožeča stranka: Andrea Borbély (Bruselj, Belgija) (Zastopnik: R. Stötzel, lawyer)
   
      Tožena stranka: Komisija Evropskih skupnosti
   Predlogi tožeče stranke
   Tožeča stranka predlaga, naj Sodišče prve stopnje:
   
               —
            
            
               za nično razglasi Odločbo Evropske komisije z dne 30. septembra 2005, v delu, ki tožeči stranki odreka pravico do dnevnic, kot to določa člen 10 (1) Priloge VII Kadrovskih predpisov za uslužbence Evropskih skupnosti, nadomestila za nastanitev, kot to določa prvi pododstavek člena 5 (1) Priloge VII Kadrovskih predpisov in povračila potnih stroškov ob nastopu zaposlitve, kot to določa člen 7 (1) (a) Priloge VII Kadrovskih predpisov;
            
         
               —
            
            
               Komisiji Evropskih skupnosti naloži plačilo dnevnic, nadomestila za nastanitev in potnih stroškov ob zaposlitvi, skupaj z obrestmi od dneva dospelosti zneskov v plačilo.
            
         Tožbeni razlogi in bistvene trditve
   Tožeča stranka, formalno uradnica Ministrstva za zunanje zadeve v Budimpešti, Madžarska, napotena v diplomatsko službo na Stalno predstavništvo Madžarske pri EU v Bruslju za obdobje štirih let, je bila imenovana za poskusnega uradnika Komisije s službovanjem v Bruslju.
   Marca 2005 je zaprosila za nadomestilo za nastanitev, povračilo potnih stroškov ob zaposlitvi in dnevnice. Komisija je prošnjo zavrnila.
   Tožeča stranka zatrjuje, da je v času napotitve še vedno dobivala nadomestilo njenega madžarskega delodajalca ter obdržala bivališče in finančne zadeve na Madžarskem. Nadalje, v Bruslju je živela v opremljenem stanovanju, ki ga je vzdrževal njen delodajalec.
   Trdi, da se je v sodni praksi (1) že izoblikovalo pravilo, da je uradnik upravičen do zgoraj navedenih povračil in nadomestil v primeru, ko jo mesto novega imenovanja enako tistemu, kjer je uradnik prebival pred imenovanjem, in sicer zaradi napotitve.
   
      (1)  Zadeva T-137/95 Mozzaglia proti Komisiji [1996] ECR-SC I-A-619 in II-1657.